Návrh

**Všeobecne záväzné nariadenie obce Závod**

**o miestnej dani za ubytovanie**

Obec Závod, Obecné zastupiteľstvo v Závode v zmysle § 4 ods. 3 písm. c/, § 6 a § 11 ods. 4 písm. d/, e/ a g/ zákona č. 369/1990 Zb. o obecnom zriadení v znení neskorších zmien a doplnkov a v súlade

s § 43 a súvisiacich ustanovení zákona č. 582/2004 Z. z. o miestnych daniach a miestnom poplatku za komunálne a drobné stavebné odpady v znení neskorších zmien a doplnkov

sa uznieslo uznesením č. ............. prijatým na svojom zasadnutí dňa: ...................

na vydaní tohto všeobecne záväzného nariadenia Obce Závod.

§1

Základné ustanovenie

**1.** Toto všeobecne záväzné nariadenie (ďalej len „nariadenie“) upravuje podmienky určovania a vyberania dane za ubytovanie pre fyzické osoby, (ďalej len daň) na území obce Závod (ďalej len obce), ktoré sa v zariadení prechodne odplatne ubytujú.

**2**. Správu dane vykonáva obec ako správca dane 1) (ďalej len „správca dane“).

§ 2

Predmet dane

Predmetom dane za ubytovanie (ďalej len daň) je odplatné prechodné ubytovanie podľa §754 až 759 Občianskeho zákonníka v ubytovacom zariadení (ďalej len „zariadenie“), ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo stavbe slúžiacej na viaceré účely 2).

§ 3

Daňovník

Daňovníkom je fyzická osoba, ktorá sa v zariadení odplatne prechodne ubytuje (ďalej len „ubytovaný“).

§ 4

Základ dane

Základom dane je počet prenocovaní fyzickej osoby v zariadení.

§ 5

Sadzba dane

Sadzba dane je 0,66 eura na fyzickú osobu a prenocovanie v zariadení.

1) § 4 ods. 1 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov .

2) § 37 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.

§ 6

Vyberanie dane

Daň pre správcu dane vyberá platiteľ dane. Platiteľom dane je prevádzkovateľ zariadenia, ktorý odplatné prechodné ubytovanie poskytuje (ďalej len „prevádzkovateľ“).

§ 7

Povinnosti prevádzkovateľa

 **1.** Prevádzkovateľ je povinný viesť okrem záznamov evidencie ustanovenej všeobecne záväzným právnym predpisom (ďalej len „kniha ubytovaných“) 3) aj osobitné položky evidencie ubytovaných určené správcom dane, potrebné na správne určenie dane a v určenej lehote predložiť správcovi dane tieto záznamy, ktoré musia obsahovať nasledovné údaje 4) :

a) meno a priezvisko ubytovaného, adresu trvalého pobytu ubytovaného, číslo občianskeho preukazu alebo cestovného dokladu alebo iného dokladu preukazujúceho identitu ubytovaného,

b) dobu ubytovania, deň príchodu a deň odchodu ubytovaného,

c) dôvod oslobodenia od dane v prípade, ak ubytovaný je oslobodený podľa § 8 ods. 1 tohto nariadenia,

d) dátum narodenia, ak je poskytnuté oslobodenie podľa § 8 ods. 1 písm. b) a c) tohto nariadenia,

e) kópie dokladov preukazujúce oslobodenie od dane podľa § 8 ods. 2 tohto nariadenia,

f) počet všetkých ubytovaných hostí v danom kalendárnom mesiaci,

g) počet prenocovaní každého ubytovaného hosťa v danom kalendárnom mesiaci,

h) počet prenocovaní všetkých ubytovaných hostí v danom kalendárnom mesiaci,

i) číslo izby ubytovaného hosťa,

(ďalej len „evidencia ubytovaných“).

 **2**. Údaje uvedené v odseku 1 je prevádzkovateľ povinný zapisovať do evidencie ubytovaných v deň ubytovania, okrem údaju o dni odchodu daňovníka. Ukončenie ubytovania (deň odchodu daňovníka) je prevádzkovateľ povinný vyznačiť v evidencii ubytovaných ihneď po odchode daňovníka.

 **3.** Prevádzkovateľ je ďalej povinný:

a) predkladať správcovi dane do 15. dňa v mesiaci mesačné vyúčtovanie dane za predchádzajúci kalendárny mesiac na tlačive uvedenom v prílohe č. 1,

b) uhradiť daň na účet správcu dane alebo zaplatiť v hotovosti do pokladne správcu dane najneskôr do 15. dňa v mesiaci za predchádzajúci kalendárny mesiac.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) § 24 ods. 1 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení zákona č. 216/2008 Z. Z.

4) §51 ods. 1 daňového poriadku v znení zákona č. 440/2012 Z. z.

c) podať na výzvu správcu dane potrebné vysvetlenia a predložiť požadované doklady podľa osobitného zákona 5) ,

d) vyhotoviť fotokópiu knihy ubytovaných priamo u prevádzkovateľa správcovi dane, alebo povereným osobám správcu dane, dôvod oslobodenia od dane a preukazný doklad oslobodenia, ak ubytovaný je oslobodený podľa § 8 ods. 1 písm. a) až e) tohto nariadenia 6) ,

e) oznámiť písomne správcovi dane vznik a zánik činnosti zariadenia najneskôr do 30 dní na tlačive uvedenom v prílohe č. 2,

f) umožniť obci ako správcovi dane alebo fyzickej osobe a právnickej osobe s písomným poverením obce vykonať fyzickú alebo dokladovú kontrolu priamo u prevádzkovateľa,

g) vydať na požiadanie daňovníka potvrdenie o zaplatení dane.

§ 8

Oslobodenie od dane a zníženie dane

**1**. Od dane je oslobodená:

a) fyzická osoba s ťažkým zdravotným postihnutím alebo fyzická osoba s ťažkým zdravotným postihnutím so sprievodcom,

b) fyzická osoba do 18 rokov veku a fyzická osoba staršia ako 70 rokov,

c) fyzická osoba, ktorá je študentom do 26 rokov veku, ak sa sústavne pripravuje na budúce povolanie formou denného štúdia,

d) fyzická osoba s udeleným azylom alebo s poskytnutou doplnkovou ochranou7) ,

e) fyzická osoba, ktorá vykonáva dobrovoľnícku činnosť v prospech obce na podporu plnenia jej úloh8)

**2**. Oslobodenie od dane podľa § 8 tohto nariadenia sa preukazuje:

a) podľa ods. 1 písm. a) rozhodnutím alebo preukazom fyzickej osoby s ťažkým zdravotným postihnutím alebo fyzickej osoby s ťažkým zdravotným postihnutím so sprievodcom,

b) podľa ods. 1 písm. b) záznamom v evidencii ubytovaných hostí,

c) podľa ods. 1 písm. c) študentským preukazom,

d) podľa ods. l písm. d) úradným dokladom o správnom konaní o azyle alebo doplnkovej ochrane,

e) podľa ods. 1 písm. e) dobrovoľník preukazuje vykonávanie dobrovoľníckej činnosti v prospech obce zmluvou s prijímateľom alebo poskytovateľom dobrovoľníckej činnosti uvedeným v osobitnom predpise9) .

**3**. Všetky doklady preukazujúce dôvod oslobodenia daňovníka od platenia dane vedie prevádzkovateľ ako súčasť evidencie ubytovaných vo forme prílohy ku knihe ubytovaných.

5) Napr. § 26, § 39, § 58, § 68 daňového poriadku v znení neskorších predpisov

6) § 38 ods. 5, § 39 ods. 2 daňového poriadku

7) § 8 až 10, § 13a, § 13b zákona č. 480/2002, Z. z. o azyle a o zmene a doplnení niektorých zákonov v znení neskorších predpisov

8) § 103 ods.5 zákona č. 582/2004 Z. z. v znení zákona č. 406/2011 Z. z.

9) § 6 a § 7 zákona č. 406/2011 Z. z. o dobrovoľníctve a o zmene a doplnení niektorých zákonov.

§ 9

Kontrola

 Kontrolu dodržiavania ustanovení tohto nariadenia vykonáva obec alebo iná právnická osoba alebo fyzická osoba v súčinnosti s obcou alebo s písomným poverením obce Závod .

§ 10

Sankcie

**1.** Obec uloží prevádzkovateľovi za nedodržanie niektorej z povinností ustanovenia § 7 ods. 1 písm. a) až i) a ods. 2 podľa osobitného predpisu pokutu 20 eur za každé jednotlivé nedodržanie povinností, v správnom konaní pokutu až do výšky 6 638 eur 10 .

**2**. Obec uloží prevádzkovateľovi pokutu 100 eur za nedodržanie povinnosti ustanovenia §7 ods. 3 písm. f) podľa osobitného predpisu za neumožnenie vykonania kontroly v zariadení, v správnom konaní pokutu až do výšky 6 638 eur 10 .

**3**. Obec ako správca dane uloží prevádzkovateľovi pokutu najviac do výšky vyrubenej dane, nie menej ako 5 eur, najviac však do 3 000 eur za nedodržanie ustanovenia § 7 ods. 3 písm. a) tohto nariadenia za nesplnenie oznamovacej povinnosti podľa daňového poriadku 11 .

**4.** Obec ako správca dane uloží prevádzkovateľovi pokutu za nesplnenie niektorej z povinností nepeňažnej povahy 12 najviac do výšky vyrubenej dane, nie menej ako 5 eur, najviac však do 1500 eur za nedodržanie ustanovenia § 7 ods. 3 písm. c) až e), a  g) tohto nariadenia, ak ani po výzve nepredloží požadované podklady alebo nepodá oznámenie o vzniku alebo zániku činnosti zariadenia.

§ 11

Záverečné ustanovenia

Na konanie vo veciach dane sa vzťahujú osobitné predpisy 13.

§ 12

Zrušovacie ustanovenia

Zrušuje sa všeobecne záväzné nariadenie obce Závod o dani za ubytovanie prijaté dňa 07.12.2012 uznesením č. 93/2012.

§ 13

Toto nariadenie nadobúda účinnosť 01.01.2017.

 Ing. Peter Vrablec

 starosta obce

­­­­­­­­­­­­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10)  § 27b ods. 1 písm. a) a ods. 2 zákona č. 369/1990 Zb. o obecnom zriadení v znení zákona č. 125/2015 Z. z.

11)  §154 ods. 1 písm. c), § 155 ods. 1 písm. d) daňového poriadku.

12)  § 154 ods. 1 písm. j), § 155 ods. 1 písm. e) daňového poriadku.

13)  Napr. daňový poriadok v znení neskorších predpisov, zákon č. 582/2004 Z. z. v znení neskorších predpisov

 **Príloha č. 1**

 **k všeobecne záväznému nariadeniu o dani za ubytovanie**

**Mesačné vyúčtovanie dane za ubytovanie**

|  |  |  |  |
| --- | --- | --- | --- |
| Mesiac/rok |  | Názov ubytovacieho zariadenia |  |
| Adresa |  | Meno zodp. osoby |  | Tel. |  |
| Obchodné meno alebo názov prevádzkovateľa podľa obchodného alebo živnostenského registra |
|  |
| IČO |  | DIČ |  | Číslo účtu |  |

|  |  |  |
| --- | --- | --- |
| 1. | Ubytovaní celkom |  |
| 2. | Z toho cudzinci celkom |  |
| 3. | Počet prenocovaní celkom |  |
| 4. | Z toho počet prenocovaní cudzincov celkom |  |
| 5. | Počet ubytovaných, ktorí boli oslobodení |  |
| 6. | Počet prenocovaní, ktoré boli oslobodené |  |
| **7.** | Počet ubytovaných, na ktorých sa vzťahuje daňová povinnosť v plnej výške sadzby |  |
| 8. | Počet prenocovaní, ktoré podliehajú daňovej povinnosti v plnej výške sadzby v danom kalendárnom mesiaci |  |
| 9. | Daň v plnej výške sadzby dane (riadok 8 x 0,66 eur) |  |
| 10. | Predpis – odvodová povinnosť ubytovacieho zariadenia celkom (riadok 9) |  |

Prehlasujem, že všetky údaje uvedené v mesačnom vyúčtovaní dane za ubytovanie sú správne a úplné.

|  |  |  |  |
| --- | --- | --- | --- |
| Číslo účtu obce Závod IBAN | SK97 5600 0000 0032 0325 0003 | Variabilný symbol |  |

Vyplnené tlačivo zašlite na adresu správcu dane a daň uhraďte na vyššie uvedený účet, alebo zaplaťte v hotovosti do pokladne správcu dane najneskôr do 15. dňa v mesiaci, za uplynulý kalendárny mesiac.

V Závode dňa ................................................ Vypracoval: ...............................................................

 meno, priezvisko a funkcia zodpovednej osoby

 (paličkovým písmom)

 .........................................................................

 podpis a pečiatka

 **Príloha č. 2**

**K všeobecne záväznému nariadeniu o dani za ubytovanie**

**O H L Á S E N I E**

**Vzniku a zániku činnosti ubytovacieho zariadenia**

**VZNIK/ ZÁNIK**\* činnosti ubytovacieho zariadenia

|  |  |
| --- | --- |
| Obchodné meno alebo názov prevádzkovateľa podľa obchodného alebo živnostenského registra |  |
| Adresa – ulica, číslo, PSČ |  |
| IČO |  |
| DIČ |  |
| Banka, v ktorej je vedený účet prevádzkovateľa |  |
| Číslo účtu |  |
| Názov ubytovacieho zariadenia |  |
| Adresa – ulica, číslo, PSČ |  |
| Dátum začatia činnosti ubytovacieho zariadenia |  |
| Dátum ukončenia činnosti ubytovacieho zariadenia |  |
| Ubytovacia kapacita |  |
| Meno, priezvisko a funkcia zodpovednej osoby |  |
| Číslo telefónu |  |

\* Nehodiace sa preškrtnite

Prehlasujem, že všetky uvedené údaje sú správne a úplné.

V Závode ........................ ...........................................

Podpis zodpovednej osoby
a pečiatka